stanford-oval/wikipedia huggingface dataset:
תזמורת אנדלוסאלם
היסטוריה

התזמורת נוסדה בגלגולה הראשון על ידי המוזיקאי יוסי שריקי, בתחילת העשור האחרון של המאה ה-20. תחילה כהרכב שהופיע באירועים שונים, ובשנת 2000 כתזמורת. בגלגולה השני הוקמה על ידי הרב מרדכי עזרן בשנת 2011. עזרן הוא בעל רקע בניהול בתחום החינוך והתרבות במסגרת תפקידו כמייסד ומנהל "האקדמיה התורנית ללמוד מקצועות הקודש - מורשת אבות". התזמורת נקראה בתחילה בשם "מורשת אבות", אך לאחר הצטרפותו של יוסי שריקי אליה כמנהל מוזיקלי, שינתה את שמה ל-"תזמורת אנדלוסאלם", לבקשתו. התזמורת פועלת במסגרת עמותת "מורשת אבות" ונתמכת על ידי משרד התרבות.
מטרת התזמורת היא שימור והנגשת המוזיקה האנדלוסית הצפון אפריקאית, תוך יצירת שיתופי פעולה עם זמרים ערבים ומוסלמים.
רפרטואר

התזמורת מקיימת מופעי שירה ופיוט ברחבי הארץ במסגרת שבתות עונת הבקשות ובמסגרת אירועי תרבות בהם היא מופיעה. במופעים אלו מארחת התזמורת אמנים ופייטנים שונים, דוגמת חיים לוק, בנג'מין בוזגלו, אמיל זריהן, שמעון סיבוני, יחיאל נהרי, משה חבושה, דוד ד'אור, יונתן רזאל, אהרן רזאל וחיים ישראל.
במרץ 2022 הוציאה את אלבום הבכורה - "שיר ידידות", בה משמש כסולן ראשי מנהלה המוזיקלי של התזמורת - משה לוק.
מופעים

התזמורת הופיעה בשנים האחרונות במספר מופעי קונספט:
אנדלוסאלם מטרוז' – "מטרוז׳" היא שירת פיוטים דו לשונית. סדרת מופעים המציגה את השירה האנדלוסית הערבית הקלאסית והמקבילה לה בשירת הקודש. הסולנים הראשיים בסדרה זו הם הפייטנים בנג'מין בוזגלו ומשה לוק.
אנדלוסאלם הומאז' – סדרת מופעי הצדעה לגדולי הפייטנים בתרבות המוזיקלית המרוקאית לדורותיה, בהם: רבי דוד בוזגלו, ג'ו עמר, סלימן אלמגריבי ושייך מואיז'ו.
אנדלוספניול – מופע בסגנון ספניולי המציג את הווי התרבות הספרדי שקנה מקום של כבוד בהווי השירה של יהדות צפון מרוקו.
כמו כן, מעלה התזמורת הפקות מקור ומפעים בנושאים שונים: מופעי פולקלור, שירת המועדים, סדרת קבלות השבת בירושלים, מופעי מימונה, סדרת מופעי סליחות.
הפקות מקור

פסטיבל הפיוט – בשנת 2021 הפיקה התזמורת את "פסטיבל הפיוט העולמי", בחסות המשרד לשיתוף פעולה אזורי בו נטלו חלק נגנים ואמנים רבים ממספר מדינות למשך שלושה ימים של מופעים.
חזנות מן המזרח – בשנים 2020-2023 הפיקה התזמורת בשיתוף עיריית ירושלים שבתות בקשות וחזנות מן המזרח, בהם התארחו הפייטנים שמעון סיבוני, ליאור אלמליח, יחיאל נהרי, משה חבושה, ציון יחזקאל, משה דוויק, אליהו אוזן ורפאל ברזני.
בנבל עשור – בשנים 2023-2021 הפיקה העמותה בשיתוף עיריית ירושלים את המופעים המזרחיים בסדרה הירושלמית לחזנות ולפיוט "בנבל עשור", המתקיימים מדי שנה בבנייני האומה בירושלים, בו הוצגו עיבודים מודרניים לפיוטים ויצירות קלאסיות מהמוזיקה הערבית והמרוקאית.
בעלי תפקידים

מייסד ומנהל התזמורת בגלגולה הנוכחי הוא הרב מרדכי עזרן.
המנהל המוזיקלי הראשון של התזמורת היה יוסי שריקי. בשנת 2018, לאחר הידרדרות במצבו הרפואי, פרש מתפקידו. בשנת 2019 נכנס לתפקיד זה הזמר והפייטן משה לוק.
התזמורת מונה כעשרים נגנים, פייטנים וסולנים.
הערות שוליים

↑  שוש גבאי, לקזבלנקה וחזרה, באתר ynet, 11 באוקטובר 2000
↑  איציק אוחנה, הפייטן יחיאל נהרי סיפר: "עליתי סופית לישראל", באתר כיכר השבת, ‏26 באוקטובר 2022 (בעברית)
↑  קונצרט בנבל עשור - כתבה בכיכר השבת עם מנכל תזמורת אנדלוסאלם משה לוק ליאור אלמליח ובנג'מין בוזגלו, נבדק ב-2023-02-25, באתר יוטיוב, 25 ביוני 2022
↑  תזמורת אנדלוסאלם • סולן בנג'מין בוזגלו - זינה | Andalusalam Orchestra • Benjamin Bouzaglo - Zina, 6 בספטמבר 2022, באתר יוטיוב
↑  תזמורת אנדלוסאלם • סולנים משה לוק ושמעון סיבוני - מוריה / חביבי | Andalusalam Orchestra, 26 במאי 2022, באתר יוטיוב
↑  תזמורת אנדלוסאלם • יחיאל נהרי - הכל עובדים לך / בנבל עשור הקונצרט הירושלמי, 9 במרץ 2023, באתר יוטיוב
↑  יאיר טוקר, אלבום הביכורים של תזמורת "אנדלוסאלם" – "שיר ידידות", באתר כיכר השבת, ‏2 במרץ 2022 (בעברית)
↑  תזמורת אנדלוסאלם - שירת הבקשות לפרשת זכור / נובת רצאד, 2 במרץ 2021, באתר יוטיוב
↑  בנבל עשור- הקונצרט הירושלמי, באתר בנייני האומה, ‏25 באוקטובר 2022
↑  בנבל עשור - הקונצרט האנדלוסי 2023, באתר טיקצ'אק
| --- | --- |
בקרת זהויות :  NLI: 987013235609905171
חוק להסדרת הטיפול באריזות

| --- | --- |

 פרטי החוק
 תאריך חקיקה:  31 בינואר 2011
 תאריך חקיקה עברי:  כ"ו בשבט תשע"א
 גוף מחוקק:  הכנסת השמונה עשרה
 תומכים:  9
 מתנגדים:  0
 חוברת פרסום:  ספר החוקים 2275, עמ' 278
 הצעת חוק:  ממשלתית
 משרד ממונה:  המשרד להגנת הסביבה
 מספר תיקונים:  1
 נוסח מלא:  החוק להסדרת הטיפול באריזות, התשע"א-2011
 
החוק להסדרת הטיפול באריזות, התשע"א-2011 ("חוק האריזות"), הוא חוק במדינת ישראל המטיל על יצרנים ויבואנים של מוצרים ארוזים או אריזות שירות, למחזר את האריזות שייצרו או ייבאו. העיקרון המנחה את החקיקה של חוק זה הוא עקרון אחריות יצרן מורחבת. מטרת החוק להביא לצמצום כמות הפסולת הנוצרת מאריזות, למנוע את הטמנתה ולעודד שימוש חוזר באריזות המועברות להטמנה.
היצרנים והיבואנים נדרשים לדווח דיווחים חצי שנתיים ושנתיים על המוצרים הארוזים או אריזות השירות שנמכרו על ידם בישראל בכל שנה, בהתאם לדרישות שנקבעו בחוק האריזות והמשרד להגנת הסביבה.
חוק האריזות אף קובע כי לשם קיום חובותיהם הנ"ל, נדרשים יצרנים ויבואנים להתקשר בהסכם עם חברה אשר קיבלה "הכרה" (רישיון) מהמשרד להגנת הסביבה כ"גוף מוכר", שתפעל לקיום חובותיהם הנ"ל של היצרנים והיבואנים. אי ביצוע ההתקשרות מהווה עבירה על חוק האריזות ועלול לגרור קנסות ועיצומים כספיים. החוק מפרט יעדי מיחזור שונים לחומרי האריזות השונים.
לצורך קיום החוק הוקם תאגיד המיחזור ת.מ.י.ר - תאגיד מחזור יצרנים בישראל, עד כה הגוף היחיד המוכר על ידי המשרד להגנת הסביבה לשם ביצוע הוראות החוק. בעקבות החוק החל תהליך הצבת פחים כתומים וחינוך הציבור להפרדת פסולת במקור.
תהליך החקיקה

הצעת החוק הוגשה על ידי המשרד להגנת הסביבה בפברואר 2010. בינואר 2011 אושר החוק בכנסת בקריאה שנייה ושלישית. החוק נכנס לתוקף ביולי 2011 אך הוחל ביישומו במועצות האזוריות החל מאוקטובר 2012.
חובת הדיווח על ידי היצרנים והיבואנים חלה מ-1 בינואר 2012. חייבים שהתקשרו באיחור עם גוף מוכר מחויבים בדיווח ותשלום רטרואקטיבי.
יישום החוק

על פי הדוח לחציון השני של 2021 של תאגיד תמיר, 221 אלף טון אריזות הועברו למִחזור.
אחוזי המחזור נגזרים מהדיווח על המשקל הכולל של האריזות המשווקות לשוק הישראלי מאותו הזרם.
בחציון השני של שנת 2021 אחוזי המחזור התפלגו כך:
31% פלסטיק
114% נייר וקרטון
62% מתכת
340% עץ
הערות שוליים

↑  יעל דראל,'"`UNIQ--nowiki-00000000-QINU`"'חוק חדש בדרך: כל האריזות ייאספו למיחזור, באתר ynet, 9 בפברואר 2010
↑  יעל דראל,'"`UNIQ--nowiki-00000002-QINU`"'חוק האריזות אושר: לאן נזרוק את גביע היוגורט?, באתר ynet, 19 בינואר 2011
↑  יעל דראל,'"`UNIQ--nowiki-00000004-QINU`"'קופסת הקוטג' תחכה: לא ערוכים לחוק האריזות, באתר ynet, 17 ביוני 2011
↑  באיחור של יותר משנה: חוק האריזות יוצא לדרך, באתר ynet, 2 באוקטובר 2012
↑  תאגיד מחזור תמיר - דיווח חציון שני 2021
רצפת האגן

| --- | --- |

 שיוך:  מערכת השרירים באזור האגן 
 מיקום אנטומי:  אגן 
 תיאור ב:  האנטומיה של גריי (מהדורה 20) (420) 
 מזהים
 לטינית (TA98):  diaphragma pelvis 
 טרמינולוגיה אנטומיקה:  A04.5.04.001 
 TA2 (2019):  2402 
 FMA:  19726 
 קוד MeSH:  A01.923.600.600 
 מזהה MeSH:  D017773 
 מערכת השפה הרפואית המאוחדת:  C0932441 
 
שרירי אגן נשיים
שרירי אגן זכרים
רצפת האגן או סרעפת האגן היא מיקום אנטומי בגוף האדם, בעל תפקיד חשוב בשליטה במתן שתן ובפי הטבעת, בתפקוד המיני ובתמיכה באיברי האגן הפנימיים. רצפת האגן כוללת שרירים, שלד ורצועות. הרצפה מפרידה בין חלל האגן מלמעלה, לבין הפרינאום מלמטה. היא נוצרת על ידי שריר מרים פי הטבעת (levator ani) ושריר העוקץ (coccygeus), וכן על ידי רקמות חיבור נלוות.
רצפת האגן מכילה שני פתחים (מרווחים): בחלק הקדמי, המרווח האורוגניטלי (urogenital hiatus), שדרכו עוברים השופכה והנרתיק. בחלק האחורי, המרווח הרקטלי (rectal hiatus), שדרכו עוברת התעלה האנאלית.
מבנה > הגדרה

ישנם מקורות שאינם רואים ב"רצפת האגן" ו"סרעפת האגן" מונחים זהים. לפי גישה זו, "סרעפת האגן" מורכבת אך ורק משריר מרים פי הטבעת (levator ani) ומשריר העוקץ (coccygeus), בעוד "רצפת האגן" כוללת גם את קרום הפרינאום (perineal membrane) ואת הכיס הפרינאלי העמוק (deep perineal pouch). עם זאת, מקורות אחרים כוללים גם את הפאסיה כחלק מסרעפת האגן. בפועל, שני המונחים משמשים לעיתים קרובות כמילים נרדפות.
מבנה > יחסים

חלל האגן של האגן האמיתי מוגבל בחלקו התחתון על ידי רצפת האגן (ובחלקו העליון על ידי שולי האגן – pelvic brim). הפרינאום מוגבל בחלקו העליון על ידי רצפת האגן.
בחלק האחורי, רצפת האגן משתרעת אל תוך המשולש האנאלי (anal triangle).
פונקציות

רצפת האגן ממלאת תפקיד חשוב בתמיכה באיברי האגן הפנימיים, כגון שלפוחית השתן, המעי והרחם (אצל נשים). היא מסייעת גם בשמירה על שליטה בסוגרים, כחלק ממערכת הספינקטרים של השתן ופי הטבעת.
בנוסף, היא מקלה על אופן הלידה בכך שהיא יוצרת התנגדות לירידת חלקו המוביל של העובר, מה שגורם לו להסתובב קדימה כדי לצאת דרך חגורת האגן. רצפת האגן גם מסייעת בשמירה על לחץ תוך-בטני אופטימלי.
משמעות קלינית

חוסר תפקוד נכון של רצפת האגן עלול לגרום ל:
צניחת דופן הנרתיק הקדמית
ציסטוצלה – צניחת שלפוחית השתן אל תוך הנרתיק
אורתרוצלה (Urethrocele) – צניחת השופכה אל תוך הנרתיק
ציסטואורתרוצלה (Cystourethrocele) – צניחת שלפוחית השתן והשופכה יחדיו
צניחת דופן הנרתיק האחורית
אנטרוצלה (Enterocele) – צניחת המעי הדק אל תוך הנרתיק
רקטוצלה (Rectocele) – צניחת הרקטום (חלחולת) אל תוך הנרתיק
צניחת קצה הנרתיק (Apical vaginal prolapse)
צניחת רחם (Uterine prolapse) – צניחת הרחם אל תוך הנרתיק
צניחת כיפת הנרתיק (Vaginal vault prolapse) – צניחת תקרת הנרתיק, לרוב לאחר כריתת רחם
תפקוד לקוי של רצפת האגן יכול להיגרם גם לאחר טיפול בסרטן גינקולוגי.
נזק לרצפת האגן אינו גורם רק לאי-שליטה בשתן, אלא עשוי להוביל גם לצניחת איברי האגן. צניחת איברי האגן מתרחשת אצל נשים כאשר איברי האגן (כגון הנרתיק, שלפוחית השתן, הרקטום או הרחם) בולטים אל תוך הנרתיק או מחוצה לו.
הגורמים לצניחת איברי האגן דומים לאלו התורמים לאי-שליטה בשתן, וכוללים טונוס שרירים לא תקין (אסימטרי, מוגזם או חלש מדי) ואסימטריות הנגרמות מטראומה לאגן. גיל, הריון, היסטוריה משפחתית ומצב הורמונלי מהווים גורמים נוספים להתפתחות צניחת איברי האגן.
הנרתיק מוחזק במקומו באמצעות חיבורים לפרינאום, לדפנות האגן ולסקרום (עצם העצה) דרך מבנים הכוללים קולגן, אלסטין ושריר חלק.
ניתן לבצע ניתוח לשיקום שרירי רצפת האגן, ותרגילי קיגל יכולים לסייע בחיזוקם.
הפרעות ברצפת האגן האחורית כוללות צניחת רקטום (rectal prolapse), רקטוצלה (rectocele), הרניה פרינאלית (perineal hernia) ומספר הפרעות תפקודיות, ובהן אניסמוס (anismus).
עצירות הנגרמת כתוצאה מהפרעות אלו מכונה "עצירות פונקציונלית", והיא מזוהה באמצעות קריטריונים אבחנתיים קליניים.
תרגול רצפת האגן (Pelvic Floor Exercise – PFE), הידוע גם כתרגילי קיגל, עשוי לשפר את הטונוס והתפקוד של שרירי רצפת האגן, דבר המועיל במיוחד לנשים (ובמידה פחותה גם לגברים) הסובלות מאובדן שתן במאמץ (stress urinary incontinence).
עם זאת, ההיענות לתוכניות תרגול רצפת האגן לרוב נמוכה, ותרגילים אלו אינם יעילים בדרך כלל לטיפול באי-שליטה בשתן ללא שימוש בביו-פידבק ופיקוח מקצועי. במקרים חמורים, ייתכן שלא תהיה להם כל תועלת.
ניתן להעריך את טונוס שרירי רצפת האגן באמצעות פרינאומטר (perineometer), מכשיר המודד את הלחץ בתוך הנרתיק. תרופות עשויות גם הן לשפר את השליטה בשלפוחית השתן, ובמקרים חמורים ניתן לבצע ניתוח לשיקום או אפילו לשחזור של רצפת האגן.
אצל גברים, כריתת ערמונית רדיקלית (radical prostatectomy) היא אחד הניתוחים המשפיעים על שרירי רצפת האגן, שכן הסרת הערמונית מובילה פעמים רבות לאי-שליטה בשתן לאחר הניתוח. תרגול רצפת האגן לפני ואחרי הניתוח עשוי לסייע בהתמודדות עם הבעיה, כאשר תרגול טרום-ניתוחי מפחית משמעותית את השכיחות של אי-שליטה בשתן לאחר כריתת הערמונית הרדיקלית.
פרוסטטיטיס (דלקת הערמונית) וכריתות ערמונית הם שני גורמים אפשריים לליקוי בתפקוד המיני. מחקרים מראים כי לאחר כריתת ערמונית רדיקלית, תרגול שרירי רצפת האגן תחת פיקוח של פיזיותרפיסטים מוסמכים לשיקום רצפת האגן עשוי לשפר את התפקוד המיני.
פרינאולוגיה או פלוויפרינאולוגיה היא תחום רפואי המתמקד בבעיות תפקודיות בשלושת הצירים של רצפת האגן: אורולוגי, גינקולוגי וקולופרוקטולוגי.
תמונות נוספות

שרירי רצפת האגן משתרעים על תחתית האגן. תמונה זו מציגה את ה-levator ani השמאלי מבפנים.
ראו גם

עצם העוקץ
תפקוד לקוי של רצפת האגן
נתרן גופרי

| --- | --- |

תא יחידה של נתרן גופרי. צהוב=יוני גפרית, אפור=יוני נתרן
 שם סיסטמטי:  Disodium Sulfide
 כתיב כימי:  Na2S
 מסה מולרית:  78.0452 גרם/מול
 מספר CAS:   1313-82-2 
 צפיפות:  1.856 גרם/סמ"ק
 מסיסות:  18.6 גרם ל 100 מ"ל ב 20°C
 טמפרטורת היתוך:  1,176 °C   1449.15 K
 אנתלפיית התהוות סטנדרטית:  369- קילוג'ול למול
 אנטרופיה מולרית תקנית:  298.15 ג'ול למול למעלה
 NFPA 704:       1 ‏ 3 1 
נתרן גופרי (Sodium Sulfide) הוא תרכובת של נתרן וגפרית שנוסחתה Na2S, לרוב מופיעה כהידרט  {\ce {Na2S*9H2O}}. הגבישים הטהורים שקופים אבל בדרגת ניקיון נמוכה החומר צהוב בשל המצאות גפרית.
נתרן גופרי מיוצר בתעשייה בחיזור נתרן גופרתי באמצעות פחם
{\ce {Na2SO4 + 2C -> Na2S + 2CO2}}
במעבדה ניתן להכין את החומר בתגובת נתרן מתכתי עם גפרית באמוניה או בטטרה הידרופוראן בקטליזה של נפתלן.
בתמיסה מיימית יוד הסולפיד  S^{2-} נמצא בשיוי משקל העם החומצה המצומדת  HS^{-} ועם מימן גופרי H2S כך שתמיסת נתרן גופרי במים אינה יציבה בשל איבוד מימן גופרי לאטמוספירה.
בחימום עם חמצן ופחמן דו-חמצני מתקבל נתרן פחמתי וגופרית דו-חמצנית
{\ce {2Na2S + 3O2 +2CO2 -> 2Na2CO3 + 2SO2}}
בחמצון במי חמצן מתקבל נתרן גופרתי Na2S + 4 H2O2 → 4 H2O + Na2SO4
השימוש העיקרי בנתרן גופרי הוא בתהליך קרפט ( kraft process ) בייצור נייר מעץ. תפקיד החומר לסייע בפירוק הליגנין, יוני הגפרה  S^{2-} או יוני  HS^{-} משמשים כנוקלאופילים בשבירת הפולימר.
ביאורים

↑  מספר CAS של ההידראט 1313-84-4
↑  מספר CAS של ההידראט 1313-84-4
הערות שוליים

↑  https://www.sciencedirect.com/science/article/abs/pii/S0021961406001224 Determination of thermodynamic properties of Na2S using solid-state EMF measurements
| --- | --- |
בקרת זהויות :  GND: 4404787-3
משולם ברנדוין

| --- | --- |

 לידה:  24 באוגוסט 1970 (בן 54) כ"ב באב ה'תש"ל
 מדינה:  ישראל 
 רבותיו:  הרב דב שוורצמן, הרב זלמן נחמיה גולדברג, הרב שלמה קרליבך
 חיבוריו:  קבא דקשייתא, ר' שלוימלה, גנא דפלפלי, אילנא דפלפלי, כסא דפלפלי, סלא דפלפלי.
 
 תפקידים נוספים:  ראש ישיבה 
 
הרב משולם זושא ברנדוין (נולד ב-24 באוגוסט 1970, כ"ב באב ה'תש"ל) הוא ממייסדי וראש ישיבת "חדוות התורה", ממייסדי ומראשי ישיבת "דרך עץ חיים" ומחבר ספרים בשיטת הפלפול, בהם הספר "גנא דפילפלא".
ביוגרפיה

משולם ברנדוין נולד בירושלים לרב שמואל אלעזר חבצלת-ברנדוין מצאצאי אדמו"רי סטרטין ולעלוב. למד בישיבת בית התלמוד. היה מקורב לרב שלמה קרליבך ומדי שנה עורך אירוע "יארצייט" לזכרו. בשנת 1992 הקים את 'המדריך החרדי' - ספר טלפונים ועסקים לאזור ירושלים היוצא מאז בכל שנה ומחולק בשכונות החרדיות בירושלים בעשרות אלפי עותקים. את ספרו הראשון "קבא דקשייתא עם לוגא דתורצייא" כתב בהיותו בחור כבן שש עשרה. בשנת 1995 נישא לשושנה, בתו של הרב ישראל פרידמן רב קהילת ישראל הצעיר בנתניה.
בשנת 2014 הקים יחד עם אחיו, הרב אהרון ברנדוין, ישיבה קטנה תיכונית בשם חדוות התורה, ששמה דגש על לימודי קודש עיון ובקיאות ובנוסף תלמידיה ניגשים לבחינות בגרות, הישיבה מיועדת לציבור החרדי המודרני בירושלים והסביבה. והוא עומד בראשה. הישיבה מונה כיום כ-200 בחורים וממוקמת בשכונת רוממה בירושלים. בנוסף קיים גם ברשת המוסדות מכינה לישיבה קטנה המונה כ-60 בחורים וגם סמינר בשם "חדוות ה'" אשר ממוקם בשכונת רחביה.
החל מספטמבר 2024 (אלול תשפ"ד) משמש כראש ישיבת "דרך עץ חיים", ישיבה גדולה בסגנון ליטאי המיועדת לבוגרי ישיבות תיכוניות חרדיות, אותה הקים לצד הרב משה רביץ, המשמש אף הוא כראש הישיבה. הישיבה שוכנת בשכונת הר נוף בירשלים.
חיים אישיים

מתגורר בשכונת "בית וגן" בירושלים נשוי ואב לשישה ילדים. בנו הוא העיתונאי ציקי ברנדוין. אחותו היא סופרת הילדים מנוחה פוקס.
ספריו

קבא דקשייתא עם לוגא דתורצייא
ר' שלוימלה, מילתא, תשנ"ט-1999 (על הרב שלמה קרליבך).
גנא דפלפלי - על התורה, הוצאת יפה נוף פלדהיים, תשס"ה.
אילני דפלפלי - על פירוש רש"י לתורה. יפה נוף-פלדהיים, ה'תשס"ח.
כסא דפלפלי - על מגילת אסתר, יפה נוף-פלדהיים, ה'תשע"ב.
סלא דפלפלי - חיבור בעניינו של חג הסוכות, יפה נוף-פלדהיים, ה'תשע"ד
הערות שוליים

↑  הרב אלעזר ברנדויין - חבצלת זצ"ל - תנצב"ה - בחצרות - בחדרי חרדים, באתר חדרי חרדים
↑  שאול כהנא, ‏שינויים בישיבות החדשות לבוגרי התיכונים החרדים, באתר כיכר השבת, 3 ביולי 2024
↑  ציקי ברנדוין - מחבר באתר, באתר כיכר השבת
| --- | --- |
בקרת זהויות :  NLI: 987007306716705171  LCCN: n98018565  VIAF: 58389417   WorldCat (עם VIAF): 58389417
יחסי החוץ של מזרח טימור

לאחר משאל העם על עצמאותה ב-30 באוגוסט 1999, הפכה מזרח טימור למדינה עצמאית ב-20 במאי 2002, והחלה ליצור קשרי חוץ עם שאר הקהילה העולמית.
היחסים עם מדינות ספציפיות ואזורים > איגוד מדינות דרום מזרח אסיה

מזרח טימור היא המדינה היחידה בדרום מזרח אסיה, אשר אינה חברה באיגוד מדינות דרום-מזרח אסיה (ASEAN), ואף לא מחזיקה מעמד של מדינה משקיפה באיגוד. עם זאת, מזרח טימור הביעה כוונה להשיג מעמד זה ב-ASEAN ביולי 2002 ושוב ב-2006. האיגוד הזמין את מזרח טימור לפגישות שרים רבות במסגרת ASEAN כסימן של רצון טוב. בשנת 2007 חתמה מזרח טימור על חוזה ידידות ושיתוף פעולה עם האיגוד.
היחסים עם מדינות ספציפיות ואזורים > אוסטרליה

אוסטרליה ומזרח טימור הן שכנות בעלות קרבה פוליטי וקשרי מסחר. מזרח טימור שוכנת כ-610 ק"מ מצפון-מערב לעיר דרווין באוסטרליה.
במשך שנים רבות אוסטרליה תמכה ללא סייג בכיבוש האינדונזי של מזרח טימור, תוך מתן עדיפות למדיניות של שמירה על יחסים טובים עם אינדונזיה. אולם, מדיניות זו שונתה בסוף 1990, כאשר אוסטרליה החלה לתמוך, יחד עם פורטוגל ומדינות נוספות, בעצמאותה של מזרח טימור.
מאז, לקחה אוסטרליה תפקיד בולט בהיסטוריה של הרפובליקה הצעירה, ואף הובילה כוח צבאי שעזר לייצב את המדינה, לאחר קבלת העצמאות מאינדונזיה ב-1999, וגם לאחר הסכסוך הפנימי ב-2006, ומאז היוותה מקור עיקרי לסיוע.
היחסים עם מדינות ספציפיות ואזורים > אינדונזיה

למרות העבר הטראומתי, היחסים הדיפלומטיים עם אינדונזיה כיום הם טובים מאוד.
אינדונזיה היא שותפת הסחר הגדולה ביותר של מזרח טימור (כ-50% מכלל היבוא, 2005), אלא שעד כה ישנן בעיות בנושא הגבול, ונערכות ועדות ופגישות אודות הנושא.
היחסים עם מדינות ספציפיות ואזורים > ארמניה

שתי המדינות כוננו יחסים דיפלומטיים ב-23 בדצמבר 2003.
היחסים עם מדינות ספציפיות ואזורים > ארצות הברית

מזרח טימור מחזיקה בשגרירות בוושינגטון, כמו גם משלחת קבועה בניו יורק, באו"ם. לארצות הברית ישנה תוכנית סיוע דו-צדדית גדולה, $20.6 מיליון דולר ב-2007, והיא אף תורמת כספים כחברה מרכזית במספר סוכנויות רב-צדדיות כגון הבנק לפיתוח אסיה והבנק העולמי. חיל השלום האמריקאי פעל במזרח טימור מאז 2002, אך הוא השהה את פעילותו במאי 2006 בשל תסיסה וחוסר יציבות.
היחסים עם מדינות ספציפיות ואזורים > ברזיל

ברזיל ומזרח טימור שתיהן דוברות פורטוגזית, וביניהן מתקיימים יחסים ידידותיים. מזרח טימור מחזיקה שגרירות בברזיליה, ואילו ברזיל מחזיקה שגרירות בדילי.
לברזיל ישנה תוכנית שיתוף פעולה עם מזרח טימור, הכוללת מגוון רחב של תחומים, ביניהם מדיניות עבודה, צדק, ביטחון לאומי, תרבות, חקלאות, חינוך, ממשל, ספורט, סביבה ובריאות.
היחסים עם מדינות ספציפיות ואזורים > גאורגיה

גאורגיה מיוצגת במזרח טימור על ידי השגרירות אשר בג'קרטה.
היחסים עם מדינות ספציפיות ואזורים > הודו

היחסים בין מזרח טימור והודו החלו בתקופה המודרנית המוקדמת, כאשר הסוחרים ההודים נסעו לאי בחיפוש אחר אלמוגים. קשרי המסחר גדלו לאחר ההתיישבות הפורטוגזית במזרח טימור ובחלקים מהודו. הפורטוגזים הקימו בהודו כמה נקודות עם חיל מצב, וכל השטחים הפורטוגזים באסיה, כולל מזרח טימור, נשלטו על ידי המשנה למלך הפורטוגזי בגואה. מיסיונרים שפעלו בגואה שהגיעו מפורטוגל, הגיעו למזרח טימור בתחילת המאה ה-17, והשפיעו רבות בהפצת הקתוליות במדינה. הודים אף פעלו במזרח טימור כחיילים, ביורוקרטים קולוניאליים, ומיסיונרים, וכמה מהם אף הגיעו למזרח טימור בסוף המאה ה-19 בחיפוש אחר עבודה. כמו כן, ישנה קהילה קטנה של אזרחים במזרח טימור שמקורם מגואה, ואשר תופסת עמדה בכירה בפוליטיקה ובכלכלה.
הודו הייתה המדינה השנייה שהכירה בעצמאותה של מזרח טימור, ושר המדינה ההודי לענייני חוץ (סגן שר החוץ ההודי) אף הוביל משלחת, אשר ייצגה את הודו בחגיגות יום העצמאות של מזרח טימור במאי 2002, ובנוסף הציג מכתבי הוקרה מהנשיא, ראש הממשלה ושר החוץ. היחסים הדיפלומטיים בין שתי המדינות נוסדו רשמית ב-24 בינואר 2003. בעצרת האו"ם ב-2003, ראש ממשלת מזרח טימור הצהיר על תמיכת מדינתו במועמדותה של הודו למושב קבוע במועצת הביטחון של האו"ם.
הדיפלומטים ההודים קמלש שארמה ואתול קארה שימשו כנציגים המיוחדים של המזכיר הכללי (SRSG) במזרח טימור עד 2004 ו-2009 בהתאמה.
מספר רב של ביקורים בכירים משתי המדינות התרחשו במהלך השנים. סגן שר הבריאות של מזרח טימור, נטליה ד. אראוחו ביקר בדלהי על מנת להשתתף בכנס הבינלאומי של רפואה מסורתית עבור מדינות דרום מזרח אסיה בפברואר 2013, והוא הראשון מממשלת מזרח טימור אשר ביקר בהודו. שרת האוצר אמיליה פיירס ביקרה בהודו במאי 2013 להשתתף במועצת המנהלים של ADB. הרמני קואלו היה שר החוץ הראשון של מזרח טימור שביקר בהודו. הוא הגיע למדינה ליומיים ב-27–29 במרץ 2016, נפגש עם שר החוץ סושמה סווראג', ועם שרי המדינה (VKS) הבריאות ההודים.
היחסים עם מדינות ספציפיות ואזורים > הפיליפינים

הפיליפינים היא אחת מן התורמות הגדולות ביותר של האו"ם בסיוע למשימות השלום במזרח טימור, והשתתפה בכך אף לפני שמזרח טימור קיבלה עצמאות מאינדונזיה.
בשל היותם שתי המדינות הקתוליות היחידות באסיה, היחסים עם הפיליפינים נעשו חיוביים מאוד בעת שטימור זכתה להכרה רב-צדדית כמדינה עצמאית. שתי המדינות מתמקדות כעת ביחסים מסחריים אשר הולכים וגדלים, כמו גם בתרבות וחילופי חינוך. הפיליפינים היא תומכת מוצהרת של מזרח טימור כחברה ב-ASEAN.
ב-6 ביוני 2013, שתי המדינות חתמו על שלושה הסכמים במנילה בנושאי פיתוח תשתיות, הגנה, חינוך ועוד.
היחסים עם מדינות ספציפיות ואזורים > וייטנאם

שתי המדינות כוננו יחסים דיפלומטיים ב-28 ביולי 2002.
היחסים עם מדינות ספציפיות ואזורים > טורקיה

טורקיה מיוצגת בטימור על ידי שגרירותה בג'קרטה.
היחסים עם מדינות ספציפיות ואזורים > מוזמביק

היחסים ההדוקים בין מוזמביק ומזרח טימור הם בעלי היסטוריה ארוכה, ונוצרו בתקופה בה שני השטחים היו מושבות פורטוגזיות. לפני העצמאות, מספר מנהיגים פוליטיים של טימור חיו בגלות במוזמביק, ביניהם הנשיא השני של מזרח טימור, ז'וזה רמוס הורטה, וראש הממשלה לשעבר מרי אלקטירי. שתי המדינות הן חברות בקהילת המדינות דוברות הפורטוגזית (CPLP). מזרח טימור מחזיקה בשגרירות במפוטו, בירת מוזמביק.
היחסים עם מדינות ספציפיות ואזורים > מלזיה

מלזיה תרמה רבות למשימות השלום של האו"ם במדינה, וביניהן "Operation Astute" במהלך משבר מזרח טימור 2006. מלזיה אף סיפקה סיוע לטימור בתחום פיתוח משאבי אנוש, באמצעות תוכניות הכשרה שונות, וכן במאמצים שונים לפיתוח המדינה. נכון לעכשיו, מלזיה נחשבת בעיני מזרח טימור, כמודל לפיתוח המדינה שלהם.
מזרח טימור מחזיקה שגרירות בקואלה לומפור , ואילו מלזיה מחזיקה שגרירות בדילי.
היחסים עם מדינות ספציפיות ואזורים > סרביה

סרביה מיוצגת במזרח טימור על ידי השגרירות שלה בג'קרטה.
היחסים עם מדינות ספציפיות ואזורים > פורטוגל

למזרח טימור יש שגרירות בליסבון ואילו פורטוגל מחזיקה שגרירות בדילי. מזרח טימור הייתה קולוניה של פורטוגל במשך 400 שנים. כמושבה פורטוגזית לשעבר, במזרח טימור חלק ניכר מהתושבים דוברים פורטוגזית, והיא אחת משתי השפות הרשמיות של טימור, ועל כן היא חברה מלאה בקהילת המדינות הדוברות פורטוגזית.
מ-1986, החלה פורטוגל להפוך את עניין ההגדרה העצמית של מזרח טימור לנדבך מרכזי של מדיניותה הדיפלומטית, בתקופה שבה הכיבוש של מדינה זו על ידי אינדונזיה היה עדיין נושא שנשכח על ידי הקהילה הבינלאומית. המאמצים הדיפלומטיים של פורטוגל הצליחו להשיג תמיכה בינלאומית הולכת וגוברת, כולל מדינות כגון אוסטרליה וארצות הברית, שתמכו עד אז ללא סייג בכיבוש האינדונזי. מאמצים אלו הובילו בסופו של דבר למשאל עם ולעצמאותה של מזרח טימור בשנת 2002.
קשרים נוספים כוללים קשרים בין האוניברסיטה הלאומית של מזרח טימור לבין אוניברסיטת קוימברה, וכן בין הכוחות הצבאיים של מזרח טימור ופורטוגל.
היחסים עם מדינות ספציפיות ואזורים > קוריאה הדרומית

כינון היחסים הדיפלומטיים בין מזרח טימור לבין הרפובליקה של קוריאה החל ב-20 במאי 2002.
היחסים עם מדינות ספציפיות ואזורים > קפריסין

שתי המדינות כוננו יחסים דיפלומטיים ב-12 ביוני 2002.
היחסים עם מדינות ספציפיות ואזורים > רוסיה

רוסיה הייתה אחת המדינות הראשונות אשר הכירה בעצמאות מזרח טימור, והיא אף השתתפה כמעט בכל תוכניות הסיוע של האו"ם, תוך אספקת מזון ואנשי סעד, וכן טייסי תעופה אזרחיים ותחבורה. לאחר תקרית הירי בז'וזה רמוס הורטה (הנשיא לשעבר של מזרח טימור), הצהיר משרד החוץ הרוסי: "רוסיה מביעה את דאגתה בניסיון ההתנקשות בחייו של נשיא מזרח טימור, ומקווה ליציבות פוליטית, כתנאי בסיסי לפתרון מוצלח לבעיות המורכבות הניצבות בפניה. למען האינטרסים של חיזוק האחדות הלאומית ולהבטיח פיתוח כלכלי וחברתי במדינה."
רוסיה מיוצגת במזרח טימור דרך השגרירות שלה בג'קרטה, אינדונזיה.
השתתפות בארגונים בינלאומיים

מזרח טימור מוגדרת כמדינה משקיפה באיגוד מדינות דרום-מזרח אסיה (ASEAN), הבנק הבינלאומי לשיקום ופיתוח (IBRD), קרן המטבע הבינלאומית (IMF), האומות המאוחדות (האו"ם), הבנק לפיתוח אסיה (ADB), המדינות הבלתי-מזדהות (NAM), וקהילת המדינות הדוברות פורטוגזית (CPLP).
על אף שמזרח טימור אינה ממוקמת באזור האוקיינוס השקט ולא מהווה מבחינה גאוגרפית חלק מאוקיאניה, היא מחזיקה מעמד של משקיפה בפורום האיים הפסיפיים, והיא אינה מעוניינת לפעול כחברה מלאה או כחברה עמיתה בארגון, שכן היא רוצה להיות חברה מלאה ב-ASEAN.
סכסוכים בינלאומיים

הוועדה לגבול מזרח טימור-אינדונזיה מתכנסת מדי פעם על מנת לסקור ולתחום את גבולות הארץ; אינדונזיה מחפשת פתרון לנושא פליטי מזרח טימור באינדונזיה. אוסטרליה, מזרח טימור ואינדונזיה פועלות יחד, כדי לפתור את נושא הגבול הימי והשימוש במשאבי קרקע הים באזור טימור.